### Beslutning

Lone Jessen, Karen Kristiansen, Lea Jepsen, Boris Christoffersen og Gundhild Sørensen kunne tiltræde indstillingen i overensstemmelse med Magistratens anbefaling.

 Amanda Jakobsen tog forbehold med henblik på en nærmere drøftelse i byrådsgruppen.

 Martin Rasmussen var forhindret i at deltage i udvalgets behandling af sagen.

Endelig vedtagelse af Udviklingsplan for Sydhavns­kvarteret med tilhørende Værdi- og kvalitetskatalog samt miljørapport.

### Resumé

Udviklingsplan for [adresse] (bilag 1) med tilhørende Værdi- og kvalitetskatalog (bilag 2) samt miljørapport (bilag 3) har været offentligt fremlagt i perioden 6. april til 18. maj 2018, og der er 14. maj 2018 afholdt borgermøde med ca. 60 deltagere.

 Der er modtaget i alt 14 høringssvar i perioden – heraf to til miljørapporten.

 Teknik og Miljø anbefaler, at der på baggrund af høringen indarbejdes en mindre ændring i miljørapporten. Teknik og Miljø anbefaler endvidere, at der ikke ændres i udviklingsplanen eller i værdi- og kvalitetskataloget på baggrund af høringen. En del af bemærkningerne vil indgå i det efterfølgende arbejde med realisering af udviklings­planens strategier.

 Efter den endelige vedtagelse af Udviklingsplanen med tilhørende Værdi- og kvalitetskatalog udbydes køberetter i den nordlige del af [adresse], og der gennemføres et Open Call, hvor brugere/virksomheder mv. kan byde ind med en interesse i en placering i [adresse]. Endvidere nedsættes bydelsforening for [adresse].

### Indstilling

At 1) Udviklingsplanen for [adresse] med tilhørende Værdi- og kvalitetskatalog samt forslag til sammenfattende redegørelse om miljøvurdering godkendes endeligt med de anbefalinger og ændringer, der fremgår af indstillingens punkt 5.3 samt vedlagte bilag 6.

 At 2) Bemærkningerne indkommet under den offentlige høring af forslaget besvares som angivet i vedlagte bilag 6.

### Sagens forløb

16-08-2018 Borgmesterens Afdeling påtegning
Fremsendes til Magistraten.

 Borgmesterens Afdeling har ingen bemærkninger til indstillingen.
 20-08-2018 Magistraten
Fremsendes til [adresse] med bemærkning, at Magistraten i mødet den 20. august 2018 anbefaler, at byrådet tiltræder Magistratsafdelingen for Teknik og Miljøs indstilling af 7. august 2018.
 22-08-2018 Aarhus Byråd
Fremsendes til Teknisk Udvalg til behandling i henhold til beslutning i byrådets møde den 22. august 2018.
 03-09-2018 Teknisk Udvalg
Lone Jessen, Karen Kristiansen, Lea Jepsen, Boris Christoffersen og Gundhild Sørensen kunne tiltræde indstillingen i overensstemmelse med Magistratens anbefaling.

 Amanda Jakobsen tog forbehold med henblik på en nærmere drøftelse i byrådsgruppen.

 Martin Rasmussen var forhindret i at deltage i udvalgets behandling af sagen.
 12-09-2018 Aarhus Byråd
Beslutning ikke frigivet